b'\n_START_ARTICLE_\nPaul Temple og Madison-mysteriet\n_START_PARAGRAPH_\nPaul Temple og Madison-mysteriet var et norsk kriminalh\xc3\xb8respill om Paul Temple som gikk p\xc3\xa5 NRK Radio i 1953. Stykket var basert p\xc3\xa5 Francis Durbridges h\xc3\xb8respill Paul Temple and the Madison Mystery som ble sendt p\xc3\xa5 BBC Radio i 1949. Den norske innspillingen er p\xc3\xa5 \xc3\xa5tte episoder og var oversatt av Jens Gunderssen og Gunnar Olram. Instrukt\xc3\xb8r var Jens Gunderssen. Rollen som Paul Temple spilles av Fridtjof Mj\xc3\xb8en._NEWLINE_Madison-mysteriet fikk ikke den samme mediestormen som den f\xc3\xb8rste serien, selv om lytteroppslutningen var like stor.  _NEWLINE_Serien var den andre av tre h\xc3\xb8respillserier om Paul Temple som ble produsert av Radioteatret. Den f\xc3\xb8rste, Paul Temple og Gregory-saken, ble sendt \xc3\xa5ret f\xc3\xb8r. Disse to innspillingene er g\xc3\xa5tt tapt, mens Paul Temple og Milbourne-saken, laget i 1973, er bevart.'